SA onkant gevang deur Zim-verbodFoto: www.african-bulletin.com Zimbabwe het verlede maand ŉ eensydige verbod op Suid-Afrikaanse invoere en bykomende belasting op uitvoere ingestel, glo om plaaslike nywerhede te beskerm en te verhoed dat die land ŉ “supermark-ekonomie” word. Volgens ŉ maatreël wat verlede maand in Zimbabwe se staatskoerant gepubliseer is, moet iemand wat sekere voorgeskrewe basiese goedere na Zimbabwe invoer, die nodige permit hê om dit te doen. Davies het gesê hy is onkant gevang deur die buurland se drastiese besluit en dit sal ŉ negatiewe uitwerking op Suid-Afrika se plaaslike handel hê. “Zimbabwe speel nie die bal nie en tree moontlik strydig op met SAOG-protokol deur hul grens te sluit vir Suid-Afrikaanse invoere.” Davies het gesê hy sal met sy Zimbabwiese eweknie, Welsh Ncube, vergader in ŉ poging om te verstaan hoekom die verbod ingestel is en of dit teruggetrek kan word.